哈利·波特 (角色)

**哈利·波特**（），係英國作家J·K·羅琳嘅同名奇幻小說《哈利波特》系列嘅主角，係個虛構嘅人物。故事講述哈利喺父母俾佛地魔殺死之後做咗孤兒，１１歲嗰陣先至終於知道佢自己嘅身份，同埋佢自己父母死亡嘅真相。成個系列嘅主線集中喺哈利响巫師世界嘅冒險，同埋佢逐步去打低佛地魔嘅過程，裡面涵蓋咗佢喺霍格華茲７年以嚟嘅學習生活。

《》喺2011年將哈利評做「有史以嚟最偉大嘅電影角色」第３６位，喺2018年就去到第６７位。

## 創作理念
根據J·K·羅琳嘅講法，《哈利波特》小說仲有佢嘅同名角色嘅構想係從1990年等緊由英國曼徹斯特開去倫敦延誤咗嘅火車嗰陣產生嘅。佢話自己嘅諗法係「呢個瘦到好似條柴咁黑頭髮同戴眼鏡嘅男仔，佢唔知道自己係個巫師，呢個對我嚟講變得越嚟越真實。」羅琳喺為佢嘅小說制訂構思嘅同時，佢仲決定俾哈利成為喺霍格華茲寄宿學校裡面讀書嘅孤兒。羅琳喺1999年接受《衛報》嘅訪問入面解釋話：「哈利無得唔係一個孤兒—咁樣佢先至能夠做到一個唔洗擔心令佢父母失望嘅自由身...而霍格華茲一定要係一間寄宿學校—有一半嘅重要嘅事仲會喺夜晚發生！嗰樣就係安全感。我嘅信念因為有咗自己嘅仔女而強化咗，細路仔最需要安全感，而呢個正就係霍格華茲能夠俾到哈利嘅嘢。」

羅琳嘅阿媽喺1990年12月30號過身，呢個啟發咗佢將哈利寫成一個渴望同過咗身嘅父母見面嘅一個男仔，佢內心所隱藏嘅極度痛苦感比起早期嘅草稿變得「更加深入同埋更加真實」，因為呢啲嘢都關佢自己事。羅琳喺2000年接受《衛報》採訪嗰時仲用嘅小說《》入面亞瑟王嘅角色嚟確立咗哈利「精神上嘅祖先」。最後，佢將哈利嘅生日定喺同佢自己一樣嘅７月３１號，但係佢堅持認為哈利並唔係直接基於任何現實生活裡面嘅人而寫：「佢只係啱啱喺我嘅一部分裡面行出嚟。」羅琳仲堅持認為哈利係一個適合做細路仔喺現實生活裡面嘅榜樣，「呢種虛構嘅英雄／主角嘅優勢係喺，你可以比起了解一個生勾勾嘅英雄人物更加了解佢哋，裡面有好多人你永遠都唔會遇到...... 如果啲人鍾意哈利又清晰咁辨認到係佢，我會因為咁而覺得好高興，因為我認為佢係個好得人鍾意嘅細路。」

## 身世
喺1980年7月31號出世，佢係純血巫師詹姆·波特同麻瓜出身女巫莉莉·波特嘅獨生仔。雖然哈利係純血嘅巫師家族—波特嘅後代，但因為佢阿爸係獨子，哈利喺好細個嗰陣因為無咗父母所以成為咗孤兒。哈利後嚟住喺佢姨媽姨丈嘅屋企—德思禮家，由細到大都受到佢哋一家刻薄嘅對待。根據《哈利波特：神秘的魔法石》入面所講，哈利最初係住喺樓梯底下嘅一個碗櫥櫃裡面，後嚟先至搬到二樓嘅細房仔。雖然哈利可以忍受佢哋嘅對待，但係就唔能夠忍受自己父母俾人污衊。

喺哈利嘅１１歲生日當日，佢喺霍格華茲嘅鑰匙管理員魯霸·海格手上收到鄧不利多發出嘅入學通知書，佢嗰陣先至知道自己入咗霍格華茲嘅事，仲喺海格口中知道自己係個巫師。自此佢就喺霍格華茲讀書，仲喺校長鄧不利多同其他教授嘅指導下學習點樣去用魔法，嗰陣時認識咗榮恩·衛斯理同妙麗·格蘭傑仲成為咗摯友。哈利發現自己原來喺巫師世界好出名，佢嘅命運仲同佛地魔息息相關──嗰個喺巫師世界係人都驚嘅黑巫師兼殺死哈利父母嘅兇手，而哈利成為咗唯一倖存嘅細路。一個好勁嘅黑巫師竟然俾一個細路仔打低咗，呢樣嘢就令到哈利喺巫師世界好出名。

當哈利發現自己同佛地魔命運嘅預言係「兩者必有一人敗在另一人手上」之後，佢就跟隨鄧不利多嘅教導點樣對抗佛地魔，但就俾佛地魔操控嘅魔法部通緝成為「」。最後哈利喺摧毀佛地魔嘅大部分分靈體之後先至知道黑魔王其中一個分靈體居然喺自己身上。喺第７輯嗰陣時，哈利喺阿波佛·鄧不利多嘅幫助同埋奈威·隆巴頓嘅接應下返到去霍格華茲，佢得到眾多師生嘅支持仲打敗埋佛地魔，徹底咁終結咗呢場跨越咗兩代嘅正邪大戰。

喺大戰落幕咗１９年之後，哈利同榮恩嘅阿妹—金妮·衛斯理結咗婚組織家庭，分別生咗大仔、細仔，同埋細女。

## 外表

小說形容哈利有好似佢老豆咁樣永遠好凌亂嘅黑髮，同埋好似佢阿媽一樣嘅明亮綠色眼睛，佢前額上面有一條閃電形狀嘅疤痕。當羅琳俾人問到閃電疤痕嘅意義嗰陣時，佢話：「我希望佢嘅身體能夠標記住佢自己所經歷過嘅事，呢個係佢內心所經歷嘅外在表現嘅一種表達方式...喺某種意義上嚟講，呢個幾乎就好似『』或者係『』。」羅琳仲表示，哈利繼承咗佢父母嘅外表。哈利喺系列嘅後半部分生得高咗，雖然佢嘅身高唔係比其他人高，但據講喺第七輯小說入面，佢嘅身高同佢老豆「差唔多」。

羅琳解釋話，當佢第一次諗到哈利·波特嗰陣，哈利嘅形象就浮現喺佢自己嘅腦海入面，佢認為哈利係個「好似條柴咁瘦、黑髮、戴眼鏡嘅男仔」。佢認為哈利嘅眼鏡係佢容易俾人攻擊嘅線索。

## 性格
根據羅琳嘅講法，哈利憑住自己嘅良知嚟做強烈引導，同埋對於啱同錯有一種敏銳嘅觸覺。羅琳話，「接觸真正有愛心嘅成年人嘅機會非常有限」，而「對於咁樣一個後生仔，哈利被迫做自己嘅選擇」。佢承認「哈利都會犯錯」，但佢最終都做咗良知話佢知要做嘅嘢。根據羅琳嘅講法，哈利嘅關鍵場景之一出現喺第四輯小說入面，當時佢要保護已經死咗嘅學長—西追·迪哥里嘅遺體唔好再受到佛地魔嘅傷害，仲搏命依照西追嘅遺願帶佢返去，表現出哈利嘅勇敢同無私。

羅琳講過哈利嘅性格缺陷包括咗唔守規則、容易嬲同埋衝動；但佢又承認哈利係個天性正直高尚嘅人，「佢係一個普通嘅男仔，佢擁有我哋大多數人真正欽佩嘅品格，佢亦都係一個好有競爭力嘅鬥士，並唔會躺平嚟受虐，不過佢唔係一個殘忍嘅男仔。佢確實有天生嘅正直，呢樣嘢令到佢成為咗我心目中嘅英雄。。」哈利喺大多數情況下都表現出一啲都唔自誇嘅謙虛，仲成日淡化自己嘅成就；就算喺第５輯小說嘅早期用咗一連串嘅冒險經歷嚟作為佢成熟嘅例子都係咁樣。不過，呢啲同樣嘅成就後來就用嚟解釋點解佢應該去領導鄧不利多的軍隊，哈利喺呢一點上面淨係話佢自己好彩，仲唔覺得自己配得上咁多人俾佢嘅權威。

羅琳喺第７輯小說之後評價話，哈利擁有咗佢嘅角色性格上堅強得最極致嘅嘢——甚至連佛地魔都無嘅終極性格力量：接受死亡嘅必然性。

## 能力
### 飛行
哈利有飛行嘅天賦，佢騎住飛天掃把嚟去飛嘅能力好勁。哈利喺《神秘的魔法石》入面喺１年級嗰陣就攞到魁地奇搜捕手嘅資格，成為咗100年嚟年紀最細嘅搜捕手。呢樣能力好可能係遺傳自佢阿爸，因為霍格華茲嘅獎盃櫃裡面有個屬於佢阿爸嘅獎牌。

哈利喺後續嘅集數入面，佢喺４年級嗰陣喺掃帚上面同龍對決，又喺６年級做咗魁地奇球隊嘅隊長。

### 黑魔法防禦術與決鬥
喺成個系列裡面，哈利係少數唔係黑巫師但又精通各種黑魔法同黑魔法防禦術嘅巫師。哈利對黑魔法防禦術好有天份，佢喺３年級嗰陣已經可以施展到高階嘅護法咒；佢喺５年級嗰陣教鄧不利多的軍隊裡面嘅同學甚至係學長去用黑魔法防禦術嚟對抗黑魔法。哈利喺嗰年嘅學期尾嘅時候，佢喺裡面嘅黑魔法防禦術攞到嘅評級。

哈利喺決鬥方面都好擅長，佢喺《鳳凰會的密令》入面同鄧不利多的軍隊嘅成員喺魔法部嘅神秘部門同食死人嘅戰鬥入面，佢係唯一無受傷又無喪失行動能力嘅成員；哈利喺《哈利波特：死神的聖物1》開頭飛去洞穴屋嘅藏身地點嗰陣擊退咗無數嘅食死人。

### 爬說語
哈利有能力同蛇去溝通，佢理解到仲講得出一種有關黑魔法嘅語言—「」。呢種能力係精通黑魔法嘅巫師，尤其係本人同埋佢嘅家族後裔先至有嘅特殊技能，呢種能力經過代代相傳去到佛地魔身上。

根據《哈利波特：死神的聖物》，佛地魔喺成個系列開頭嗰時要殺死哈利嗰陣，哈利嘅阿媽莉莉用自己嘅身體擋喺哈利前面，咁樣就施展咗一種極之強大嘅保護咒—愛—呢個係１種好古老嘅魔法，結果佛地魔因為咒語反彈而解體，佢嘅靈魂碎片就即時好快咁依附喺現場唯一嘅生命體—即係哈利身上，因為咁就造成咗哈利額頭上嘅「閃電型疤痕」，仲無意中將哈利變成咗佛地魔嘅第７個分靈體。咁樣就解釋咗哈利係個「爬說嘴」同埋識得講「」嘅原因。

### 魔杖
哈利喺奧利凡德魔杖店嗰度買嘅魔杖係一支11英吋長嘅冬青木同鳳凰尾羽毛魔杖。哈利同佛地魔嘅魔杖杖芯都係嚟自同一隻鳳凰—亦都係鄧不利多喺校長辦公室裡面所養嘅佛客使，奧利凡德因為咁所以就喺賣出咗哈利嘅魔杖之後即刻通報鄧不利多關於佛地魔同哈利魔杖之間嘅連繫。

哈利喺《哈利波特：火盃的考驗》裡面同佛地魔對戰嗰陣，由於佢哋兩支魔杖就好似孖生兄弟咁存在，所以佢哋喺對戰期間意外產生咗符咒倒轉效應，呢樣令到無幾耐之前死喺佛地魔魔杖之下嘅人，好似係西追·迪哥里、瑞斗府嘅老僕人同埋哈利嘅父母因為咁而出現返，呢個關鍵後嚟仲解釋咗點解佛地魔嘅紫杉木魔杖無辦法用嚟打敗哈利嘅冬青木魔杖，又唔能夠互相殘殺。隨着佛客使喺《混血王子的背叛》就嚟完嗰陣跟埋鄧不利多過身，所以能夠同佛地魔嘅紫杉木魔杖匹敵嘅，就淨係得哈利嘅冬青木魔杖。

哈利嘅冬青木魔杖後嚟喺《哈利波特：死神的聖物1》嗰陣唔小心整斷咗。喺哈利支魔杖斷咗嗰陣，佢都淨係可以暫時用住妙麗支魔杖又或者係榮恩喺死拿錢手上搶返嚟嘅黑刺李魔杖。哈利後嚟喺馬份莊園將跩哥·馬份嗰支魔杖嘅忠誠轉移咗，造成咗接骨木魔杖喺嗰時效忠哈利。

哈利喺小說同電影嘅尾聲都攞到咗接骨木魔杖嘅擁有權，又消滅埋佛地魔，不過哈利修復返自己嗰支冬青木魔杖，於是佢就將嗰支接骨木魔杖歸還返去鄧不利多嘅墓地嗰度；哈利喺電影版《哈利波特：死神的聖物2》入面就親手將接骨木魔杖摧毀，然後落去到霍格華茲廢墟嘅谷底嚟杜絕後患。

## 資產
哈利喺小說同電影裡面擁有一隻個名叫嘿美嘅雪鴞，係魯霸·海格送俾佢嘅１１歲生日禮物。小說裡面大部分章節都有提到嘿美，嘿美亦都用嚟幫哈利傳遞或者接收信息同包裹。嘿美後尾喺在《死神的聖物》裡面俾食死人嘅詛咒殺死咗；電影版就係為咗保護哈利而犧牲。

哈利繼承咗佢阿爸嘅兩樣珍貴嘅嘢：一件係劫盜地圖，呢樣嘢可以顯示到霍格華茲裡面嘅設施、場地，仲有邊個實時喺邊度；另一樣嘢就係鄧不利多交俾佢嘅隱形斗篷，呢樣嘢亦都證明咗哈利同皮福雷家族之間嘅血緣關係。

哈利有兩把靚嘅飛天掃把，一把係麥教授送嘅，而另一把就係天狼星·布萊克送嘅。

## 家族
根據《吟遊詩人皮陀故事集》，皮福雷三兄弟入面嘅大佬，因為得到咗接骨木魔杖之後無幾耐俾人殺咗，所以佢無後代；而皮福雷三兄弟入面嘅二佬，佢嘅後裔就係佛地魔嘅娘家－，由於岡特家族繼承咗薩拉札·史萊哲林嘅血緣，佛地魔就係因為咁而同時亦都係史萊哲林嘅後裔。

哈利嘅父系家族－，係皮福雷三兄弟入面嘅細佬—嘅後裔，呢個證據就係由伊諾特傳承俾佢子嗣嘅隱形斗篷，嗰件隱形斗篷嘅特性係唔會因時間而失效亦唔會撕裂，而哈利嘅嗰件隱形斗篷係嚟自佢老豆－詹姆·波特。就係因為咁，哈利·波特同佛地魔都係源自共同嘅祖先—皮福雷三兄弟嘅老豆。

雖然史萊哲林同葛萊分多都係嚟自同一時代嘅人物，但係羅琳後嚟喺訪問入面明確咁證實咗哈利同史萊哲林之間一啲關係都無，不過哈利亦都唔係葛萊分多嘅後裔。

伊諾特死咗之後葬咗喺哈利出生嘅地方－高錐客洞，呢個城鎮都係因為高錐客·葛萊分多嘅故鄉而有呢個名。

在小說裡面，哈利·波特係詹姆·波特同莉莉·波特嘅獨生仔，佢喺仲係手抱咁大嗰陣已經係孤兒。羅琳喺第一輯小說嘅早期草稿裡面已經將哈利設定做孤兒，佢認為孤兒呢個設定係最有趣嘅寫作題材。不過喺佢自己阿媽過咗身之後，羅琳就將自己嘅痛苦融入喺裡面，佢將哈利形容做一個好恨又再見到佢已經死咗嘅父母嘅細路。雖然哈利嘅阿爸阿媽都係有魔法技能嘅巫師同女巫，但因為詹姆係純血巫師，而莉莉係麻瓜出身嘅女巫，所以哈利因為咁而喺嗰個系列裡面被列做混血巫師。

哈利嘅姨媽同姨丈一家都係麻瓜，因為佢哋好抗拒喺魔法世界存在嘅關係，搞到佢哋要向哈利隱瞞佢阿爸阿媽死咗嘅真相，淨係向哈利講大話指佢哋兩個死喺車禍入面。詹姆·波特係《吟遊詩人皮陀故事集》裡面《三兄弟故事》中嘅老三—死神聖物嘅原始擁有人—嘅後裔，哈利當然亦都係，佢後尾喺最後一輯小說裡面繼承咗呢件聖物。

喺小說嘅最後，呢三件聖物嘅故事透過哈利同金妮·衛斯理嘅三個仔女繼續傳承落去：詹姆·天狼星·波特（佢個名來自哈利嘅阿爸同契爺）、阿不思·賽佛勒斯·波特（佢個名嚟自霍格華茲嘅兩位已故校長）、莉莉·露娜·波特（哈利用嚟紀念佢阿媽同路平，路平嘅綽號係月影，而喺法語裡面係有月亮嘅意思，同時呢個名又係哈利同金妮嘅好朋友露娜·羅古德個名）。

2015年9月，羅琳喺《》網站上發表嘅一篇原創文章入面，佢更加詳細咁講咗有關波特家族嘅歷史：嗰個係喺12世紀嘅巫師—「」做開始，佢係「一個深受當地人愛戴嘅古怪男人，佢嘅暱稱係『』，隨住時間嘅演變而做咗『』呢個姓氏」。林弗雷德係好多種療法嘅發明者，呢啲魔藥演變到而家仲喺度用緊嘅魔藥，包括咗***'同埋***'。呢啲成功嘅產品令到林弗雷德得到嘅收入構成咗佢哋家族財富嘅基礎，呢啲財富隨著幾代人嘅努力而不斷累積同增長。林弗雷德嘅大仔娶咗伊諾特·皮福雷嘅孫女—嚟自高錐客洞又靚又後生嘅女巫—，波特家族就係咁樣將伊諾特·皮福雷作為死神聖物嘅嗰件隱形斗篷代代相傳落去。

哈利·波特嘅兩個祖先—同曾經列席喺加瑪巫審，拉爾斯頓係1612年-1652年嘅成員，佢仲係《巫師保密法》嘅熱心支持者；亨利·波特，同佢最親近嘅人都會叫佢做「哈利」，佢係哈德溫同埋伊奧蘭瑟嘅直系後裔，亦都係哈利·波特嘅太爺。亨利喺1913年-1921年喺加瑪巫審入面服務，仲喺公開譴責當時嘅魔法部部長唔俾魔法界喺第一次世界大戰嗰陣去幫麻瓜，引起咗一場小爭議。

亨利·波特嘅仔—，為咗滿足佢阿嫲（亨利阿媽）繼承佢個姓氏嘅遺願，佢就用咗阿嫲嘅姓氏嚟做自己個名，當時其他人都嘲笑佢個名，不過佢因為喺霍格華茲嘅決鬥入面贏到咗聲譽。弗利蒙透過創造令到家族嘅財富翻咗兩番，佢退休嗰陣仲喺巨額利潤嗰陣將佢間公司賣咗出去。年紀大嘅弗利蒙同佢老婆喺放棄生細路嘅希望嗰陣有咗佢哋嘅獨生仔—詹姆·波特，老來得子嘅佢哋後嚟都可以喺有生之年見證到詹姆同麻瓜出身嘅莉莉·伊凡結婚，詹姆同莉莉喺婚後生咗佢哋嘅獨生仔—哈利·波特。弗利蒙與尤菲米婭最後因為高齡而死於呢個病，佢哋兩個最後都係無機會同佢哋嗰個好出名嘅孫仔見面。

## 迴響及評價

《哈利波特》喺2002年俾《圖書》雜誌評做「百大最佳虛構人物」入面嘅第85位，仲喺英國嘅節目《》入面排名第35位。《哈利波特》喺《》嘅2010年《》名單入面排名第二位，仲講到「喺我哋跳去小說嘅最後一頁同埋睇埋最後片尾嘅字幕好耐之後，我哋仍然覺得哈利就好似係我哋識得嘅人。呢個就係佢最神奇嘅地方」。《》將哈利列做佢哋有史以嚟其中一個最好嘅英雄，佢哋指「對於嗰啲成日受到壓抑同埋被踐踏嘅後生仔女粉絲嚟講，哈利成為咗英雄，佢哋終於擁有咗一個受到人哋尊重同崇敬嘅偶像，唔再係鄙視住長袍同揮舞住魔杖嘅傻仔飼料。」《》將飾演哈利·波特嘅丹尼爾·域卡夫選做2008年「有史以來最偉大嘅百大電影角色」名單入面排名第36位。《》話哈利·波特係佢哋最鍾意嘅《哈利波特》入面嘅角色，仲話佢係「富有同情心嘅人物」，仲喺回應佢同佛地魔嘅戰鬥嗰陣講「每個人都鍾意善與惡嘅弱者故仔」。

另一方面，哈利·波特都受到批評。喺《》入面寫：「相比之下，波特係一個救世主嘅小天使，由一開始就話佢知佢好特別。佢仲無贏得出嘅屬性...佢被無休止咁奉承住。哈利因為咁就係終極『特別嘅一個』—喺佢攞到有任何成就之前就俾人叫做成績超出預期水平嘅人。...對於波特，（羅琳）鼓勵未成年讀者認同一個與眾不同嘅年輕人，呢個只淨係因為作者堅持認為係咁樣。無論係點，你都係非凡嘅。呢個就係我想俾我嘅仔女傳遞嘅觀點呀？」作者都批評呢個角色，佢話：「我大多數時候聽到關於哈利·波特嘅消息係，佢係一個平淡無奇嘅角色。對呢樣嘢嘅辯護包括佢係個『觀眾代理人』，或者我所講嘅『傀儡主角』。傀儡主角係一個平淡、有限人格嘅主角，俾觀眾能夠走入去角色，發揮想像力嚟填補其餘部分。年輕人入面第一人稱敘述嘅流行只係增加咗傀儡主角嘅潮流；引入幾百條無癮同成日唔記得嘅線索融入到得意同複雜嘅故事入面，俾讀者感受到成為故事嘅一部分。就好似我哋要返到去《》入面第二人稱嘅恐怖。」

就算一啲者反擊批評羅琳喺嗰個系列入面用巫術同魔法，但係其他基督教評論家，當中包括在內，佢哋都認為波特係嗰個系列裡面嘅基督人物。基林格喺2002年評論話：「J·K·羅琳寫咗21世紀嘅基督故事，她喺全球內得到咁出色嘅追隨者，咁樣真係太好喇。」佢注意到波特角色喺《神秘的魔法石》同《消失的密室》中有幾個對耶穌嘅典故，羅琳本人後來都承認，福音故事啟發了《哈利波特》嘅故事，尤其係佢喺《死神的聖物》入面嘅終極犧牲，以及喺徹底打低佛地魔之前嘅明顯死咗。

2006年，羅琳喺度寫緊《哈利波特》嘅最後一輯《哈利波特：死神的聖物》嗰陣，美國作家同都表示關注哈利·波特嘅最終命運，仲請羅琳唔好寫死哈利。史蒂芬·金話唔希望哈利·波特同福爾摩斯一樣經歷「」事件（安排角色福爾摩斯死喺萊辛巴赫瀑布，但就引起一大班讀者不滿，佢唯有俾福爾摩斯重新返嚟）。羅琳就回應話：「史蒂芬·金同艾文喺佢哋嘅作品入面安排角色死嘅次數仲多過我自己嘅作品」。

## 演員
哈利·波特嘅角色喺2001-2011年上映嘅８輯《哈利波特系列電影》入面一直都係由英國演員丹尼爾·域卡夫去做嘅。

2000年，電影製片人喺正喺倫敦睇一齣叫《》嘅舞台劇嗰陣，當時佢要求域卡夫為哈利嘅角色去試鏡。丹尼爾·域卡夫喺2007年接受《MTV》嘅採訪嗰陣話，哈利呢個角色對佢嚟講係個典型嘅角色：「呢個就係電影對我嘅意義—無咗純真，由一個對周圍世界充滿敬畏嘅細路仔開始，去到一個喺世界結束嗰時變得更加頑強嘅人。」佢仲話，對佢嚟講，影響哈利心理嘅重要因素係關於佢過咗身阿爸阿媽嘅嗰種感，同埋佢嗰種揮之不去嘅孤獨感。正因為咁樣，域卡夫同一位傾計嚟幫佢去為呢個角色做準備。域卡夫被引用話佢想哈利喺小說裡面死咗，但係佢澄清話自己「無辦法想像任何可以得出結論嘅其他方式」。喺睇咗最後一輯小說之後，哈利同佢班朋友確實無死到，佢哋悻存咗落嚟仲有埋仔女，域卡夫話佢對結局覺得開心，仲讚羅琳嘅故事結尾。域卡夫話，佢俾人問得最多嘅問題係《哈利波特》點樣影響咗佢自己嘅生活，佢成日用「好好」嚟答呢個問題，佢唔覺得呢個角色被歸類咗，佢反而會睇做哈利呢個角色係一項好大嘅特權。

## 流行文化
* 巫師搖滾係一項喺2002年開始嘅音樂運動，由至少200個年輕音樂人組成嘅樂隊組成，演奏有關《哈利波特》嘅歌。呢場運動以樂隊「」喺麻省開始，佢哋用Cosplay嘅形式喺現場表演嗰陣扮演哈利。

* 2005年，哈利波特套裝係最暢銷萬聖節服裝嘅第５位。

* 2009年4月，一班最終被叫做「」嘅密芝根大學學生演出嘅《》，呢個係一齣以嗰個系列７輯小說嚟做主要元素，同埋原創樂譜組成嘅兩幕音樂戲仿。佢哋喺自己嘅YouTube頻道上面發布咗成齣音樂劇，但係喺６月尾將佢剷咗嚟到喺條片入面編輯一啲更加成熟嘅元素；2009年7月5號，呢個音樂劇改咗名做《》，哈利·波特呢個角色由去做；佢嘅續集喺2010年嘅《》上面首映，仲喺美國東岸標準時間7月22號夜晚８點喺YouTube度發布。佢嘅續集叫做《》，裡面講述食死人利用時光器返番去哈利喺霍格華茲嘅第１年。

* 美國作家嘅《》系列入面惡搞咗《哈利波特》，而巴里·特羅特以同名嘅反英雄角色出現。喺佢嘅主頁上，格伯將特羅特形容為一個令人唔高興嘅角色，「佢飲大咗，食到成隻豬咁，瞓到晏晝，仲爭大家嘅錢」；作者話「因為我真係好鍾意羅琳嘅小說...我覺得有義務試吓寫一部配得上原著嘅惡搞。」

## 註